open-index/open-wikipedia-markdown huggingface dataset:
Ryan Murray

**Ryan James Murray** (sündinud 27. septembril 1993 Reginas Saskatchewani provintsis) on Kanada jäähokimängija, kes mängib kaitsjana NHL-i klubis Edmonton Oilers.

Aastatel 2009–2013 mängis ta neli hooaega Western Hockey League'i klubis Everett Silvertips.

2012. aastal valis Columbus Blue Jackets ta NHL-i ''draft''is teise valikuna. NHL-is tegi ta debüüdi 4. oktoobril 2013 mängus Calgary Flamesi vastu. Esimese värava lõi ta liigas sama aasta 25. oktoobril mängus Toronto Maple Leafsi vastu. Murray on sageli olnud kimpus vigastustega, näiteks hooajal 2014–15 osales ta vaid kaheteistkümnes põhihooaja mängus.

2020. aasta oktoobris siirdus ta New Jersey Devilsisse, kus mängis ühe hooaja. 2021. aasta augustis sõlmis ta üheaastase lepingu Colorado Avalanche'iga. 2022. aasta septembris sõlmis ta aastase lepingu Edmonton Oilersiga.

2016. aastal tuli Murray Kanada jäähokikoondise koosseisus maailmameistriks. Ta on kuulunud Kanada koondisse veel ka 2012. ja 2018. aastal.

## Viited

## Välislingid
* Ryan Murray veebilehel NHL.com 
* Ryan Murray veebilehel hockeydb.com
Riley Nash

**Riley Nash** (sündinud 9. mail 1989 Consortis Alberta provintsis) on Kanada jäähokimängija, kes mängib keskründajana NHL-i klubis Tampa Bay Lightning.

Ta alustas jäähoki mängimist British Columbia Hockey League'i klubis Salmon Arm Silverbacks. Aastatel 2007–2010 mängis ta kolm hooaega Cornelli Ülikooli jäähokimeeskonnas. 2008. aastal valiti ta konverentsi ECAC Hockey hooaja parimaks uustulnukaks.

2007. aastal valis Edmonton Oilersi ta NHL-i ''draft''is 27. valikuna. 2010. aasta juunis sõlmis ta lepingu Carolina Hurricanesiga, asudes mängima American Hockey League'i klubis Charlotte Checkers. NHL-is debüteeris ta Hurricanesi meeskonnas hooajal 2011–12. Esimese värava lõi ta liigas 2. märtsil 2013 mängus Florida Panthersi vastu.

2016. aasta juulis sõlmis ta kaheaastase lepingu Boston Bruinsiga. 2018. aasta juulis liitus ta Columbus Blue Jacketsiga, kellega sõlmis kolmeaastase lepingu. Hooaja 2020–21 lõpus mängis ta Toronto Maple Leafsis. 2021. aasta juulis sõlmis ta üheaastase lepingu Winnipeg Jetsiga. Põhihooaja 15 esimese mänguga ei suutnud Nash koguda ühtegi resultatiivsuspunkti ning Jets loobus temast. 2021. aasta detsembris asus ta mängima Tampa Bay Lightningis.

## Viited

## Välislingid
* Profiil NHL.com lehel
* Profiil hockeydb.com lehel
Sadio Tounkara

**Sadio Tounkara** (sündinud 27. aprillil 1992 Bamakos) on Mali jalgpallur, kes mängib poolkaitsjana Aserbaidžaani kõrgliiga klubis Keşla.

Ta alustas klubikarjääri Mali klubis Jeanne d'Arc FC. 2012. aastal liitus ta Aserbaidžaani kõrgliiga klubiga Lənkərani Xəzər. 2013. aastal võitis ta klubiga Aserbaidžaani superkarika.

2016. aastal liitus ta Küprose kõrgliiga klubiga Paralímni Énosis Néon, kuid ta mängis seal vaid hooaja 2015–16 lõpuni. Seejärel naasis ta Aserbaidžaani kõrgliigasse, liitudes Bakuu AZAL-iga, kus mängis ühe hooaja. Aastatel 2017–2019 mängis ta kaks hooaega Bakuu Ziräs.

2020. aasta veebruaris liitus Tounkara Eesti Meistriliiga klubiga Narva Trans. Meistriliigas tegi ta debüüdi 7. märtsil 2020 mängus Nõmme Kalju vastu. Esimese värava lõi ta Meistriliigas sama aasta 20. mail mängus JK Tallinna Kalevi vastu.

2021. aasta jaanuaris sõlmis ta lepingu Keşlaga.

## Saavutused
;Lənkərani Xəzər
*Aserbaidžaani superkarikas: 2013

## Viited

## Välislingid
* Sadio Tounkara Eesti Jalgpalliliidu kodulehel
Bodisco

**Bodisco** (vene keeles *Бодиско*) on Madalmaadest pärit aadlisuguvõsa.

## Suguvõsa liikmeid
Heinrich Bodisco, Venemaa keisririigi sõjaväelane (kapten) ja arhitekt Peterburis
*Nicolaus Bodisco (1756–1815), Venemaa keisririigi sõjaväelane, viitseadmiral, Viapori kindluse komandant ja Soome sõjakuberner
**Alexander Ferdinand von Bodisco (1795−1862), Venemaa keisririigi sõjaväelane (kindralmajor)
***Michael Nicolai von Bodisco (1825 Kasari –1896), Venemaa keisririigi sõjaväelane (jäägripolgu kapten), Kasari, Suwałki kubermangu Pawlowka mõisa mõisnik
****''Alexander'' Eduard Woldemar von Bodisco (1861–1923), jurist, vandeadvokaat
****''Eduard'' Michael von Bodisco (1863–1940), baltisaksa agraarstatistik, töötas 1894–1926 Eestimaa rüütelkonna Eestimaa ülemmaakohtus jm baltisaksa asutustes.
*****Michael* Friedrich von Bodisco (1865–1906), Pindi mõisast, Võru tärklisevabriku Greif juhataja
*****Woldemar* Leopold von Bodisco (1878–1910), Karuse Margareeta koguduse õpetaja

## Viited

## Kirjandus
**Genealogisches Handbuch der baltischen Ritterschaften*. Teil: Estland. Bd III. Görlitz: Verlag E. U. Starke, 1930. Lk 37–39 https://personen.digitale-sammlungen.de//baltlex/Blatt_bsb00000601,00046.html?prozent=.
*А. Б. Лобанов-Ростовский. *[[Russkaja rodoslovnaja kniga|Русская родословная книга]]*. Том первый. С.-Петербург: издание А. С. Суворина, 1895. Lk 67–69 http://elib.shpl.ru/ru/nodes/18031-t-1-1895#mode/inspect/page/77/zoom/4.
* Biographischie Nachrichten über den aus Holland über Petersburg nach Estland eingewanderten Zweig der Familie von Bodisco. Reval, Oktober 1910
Andri Pjatov

**Andri Valeriiovõtš Pjatov** (ukraina keeles Андрій Валерійович П'ятов; sündinud 28. juunil 1984 Kropõvnõtskõis) on Ukraina jalgpallur, kes mängib väravavahina Ukraina kõrgliiga klubis Donetski Šahtar ja Ukraina jalgpallikoondises.

Ta alustas klubikarjääri Poltava Vorsklas, mille meeskonnas debüteeris Ukraina kõrgliigas hooajal 2002–03.

Alates 2007. aastast on ta mänginud Donetski Šahtaris. Ta on tulnud klubiga kümme korda Ukraina meistriks, võitnud kaheksa korda Ukraina karika, seitse korda Ukraina superkarika ja hooajal 2008–09 UEFA karika. Hooaegadel 2009–10, 2013–14, 2015–16, 2016–17 ja 2017–18 on Pjatov valitud Ukraina kõrgliiga hooaja parimaks väravavahiks.

2006. aastal võitis Pjatov Ukraina kuni 21-aastaste koondisega Euroopa omavanuste meistrivõistlustel hõbemedali. Ukraina jalgpallikoondises tegi ta debüüdi 2007. aastal, kuid kuulus juba aasta varem jalgpalli maailmameistrivõistlustel osalenud Ukraina meeskonda. Ukraina koondisse on ta kuulunud veel 2012. ja 2016. aasta Euroopa meistrivõistlustel.

## Saavutused
;Donetski Šahtar
*Ukraina meister: 2007–08, 2009–10, 2010–11, 2011–12, 2012–13, 2013–14, 2016–17, 2017–18, 2018–19, 2019–20
*Ukraina karikas: 2007–08, 2010–11, 2011–12, 2012–13, 2015–16, 2016–17, 2017–18, 2018–19
*Ukraina superkarikas: 2008, 2010, 2012, 2013, 2014, 2015, 2017
*UEFA karikas: 2008–09
Vladimir Antipp

**Vladimir Antipp** (sündinud 7. novembril 1949) on Eesti näitleja.

Ta on lõpetanud 1967. aastal Tallinna 31. Keskkooli ja 1973. aastal Moskva Riikliku Kultuuriinstituudi.

Ta on alates 1973. aastast Vene Teatri näitleja.

## Isiklikku
Ta on abielus näitleja Lilia Šinkarjovaga, nende tütar Maria Antipp (sündinud 1981) on Venemaa näitleja.

## Tunnustus
* 2018 Valgetähe V klassi teenetemärk

## Viited

## Välislingid
*Vladimir Antipp Vene Teatri kodulehel

## Rolle
Zarja (laev, 1952)

**Zarja** (vene keeles *Заря*, tõlkes 'koit') on pärast Teist maailmasõda Soomes sõjakahjutasukuunarina ehitatud ja NSV Liidus uurimislaevana kasutatud 3-mastiline puust purjelaev.

## Kirjeldus
Põhiandmed: 
*kere pikkus: 44 m 
*maksimaalne pikkus: 53 m 
*laius: 8,9 m 
*süvis: 3,2 m 
*veeväljasurve: 580 t 
*mahutavus: 333 brt
*purjede arv: 14 
*purjepind: 730 m² 
*peamasin: 300 hj
*kiirus masinajõul: 8 sõlme
*laevapere: 27 meeskonnaliiget + 9 teadlast

## Ajalugu
Zarja ehitati 1952. aastal Soomes Turus (Pansios) Laivateollisuus-laevatehases sõjakahjude korvamiseks NSV Liidule. Kokku ehitati Soomes sõjakahjudeks 91 puukuunarit, Zarja oli kogu sarja viimane laev (nr 91).

Algul oli kavas ehitada 90 alust, kuid NSV Liidu eritellimusel ehitati veel üks laev juurde. See kavandati peaaegu magnetivaba laevana geofüüsikalisteks (geomagnetism, magnetanomaalid, ionosfäär, kosmiline kiirgus jms) uurimistöödeks, seetõttu kasutati ehitamiseks üldiselt mittemagneetseid materjale (nt vee- ja kütusepaagid tehti räni ja pronksi sulamitest). Peamasina, elektrimootorite jms  puhul arvestati nende magneetsusega ning tundlikud mõõteaparaadid paigaldati magneetsetest seadmetest võimalikult kaugele.

Selel eritellimuse ja kasutatud materjalide tõttu läks Zarja ehitamine Soomele oluliselt rohkem maksma kui muude kuunarite ehitamine, seetõttu sai Zarja pilkenime "kuldkuunar" (soome keeles *kultakuunari*, rootsi keeles *guldskonare*). 

Laev lahkus Soomest 18. septembril 1952. See oli ka viimane osa Soome sõjakahjutasust NSV Liidule.

Alates 1953. aastast tegutses laev peamiselt Põhja-Jäämerel (kodusadam Murmansk). Laev osales aastatel 1957–1958 rahvusvahelise geofüüsika aasta uurimisprogrammis, mille puhul anti NSV Liidus välja ka vastav postmark.

Pärastpoole sõitis ta peamiselt Vaikse ookeani lõunaosas. 1976. aastal tehti laevale põhjalik ümberehitus, asendati mastid ning vahetati kahvelpurjestus välja bermuudapurjestuse vastu.

1992. aastal kanti laev maha. Millalgi toodi ta Peterburi. Laev põletati 2007. aastal Oranienbaumi lähedal maha, et saada kätte laevas olevaid mittemagneetseid sulameid.

## Kultuur
1979. aastal andis kirjastus Eesti Raamat välja Zarja pildiga postkaardi, mille autor oli Olev Soans.

Zarja osales 1985. aastal ka filmi NSV Liidu ja Bulgaaria ühisfilmi "Kapten Granti otsingul" võtetel. Filmis mängib ajaloolist laeva peamiselt siiski teine sama sarja kuunar "Codor".

## Vaata ka
*Rahvusvaheline geofüüsika aasta

## Viited

## Kirjandus
*Ants Pärna. "89. Zarja". // 100 laeva. Valgus. Tallinn 1975. Lk 198–199

## Välislingid

*Mootorpurjelaev "Zarja". Eesti Meremuuseumi fotokogu, MM F 671/29
*Zarja Antwerpenis. Juuli 1983
Mootori harjad

**Mootoriharjad** on vahend, mis võimaldab elektrivoolu ülekannet, statsionaarsete ja pöörlevate, elektrijuhtide vahel.

Kasutatakse, tüüpiliselt mootorites elektrivoolu ülekandeks staatori ja rootori vahel, kommutaatori või kontaktrõngaste vaheldusel. Samuti kasutatakse seadmetes pöörlevate osadega, kus on vajalik elektrivoolu ülekanne ülalmainitud osadele, tüüpiliselt seadme juhtsignaalide tarviks või ajamite toideks. 

Valmistatakse peamiselt kokku surutud süsiniku-grafiidi või metall-grafiidi segudest.

## Päritolu nimi
Tööd on palju liike elektrimootorid ja-generaatorid rootori mähis peaks olema elektriline ühendus selleks, et sule vooluringi. Esialgu on достигалось pannes vask või латунного koguja või kontaktrõngad võllile. Kasutades vedrud, et коллектору või кольцам прижимались punutud vask traati "harjad".

Kahjuks sellise harjapuhastaja — ненадежная ümberlülitamise, sest nad on tööl liikunud ühest segment (plaat) koguja juurde соседнему, накоротко nende sulgemine. Selle probleemi lahendamiseks on aidanud kasutamine "высокоомных pintslid", mis on valmistatud grafiit (mõnikord lisatud pulber vask). Hoolimata sellest, et elektriline takistus графитовых harjapuhastaja kõrgem on metallist, ja teeb kümneid миллиом, see on piisavalt väike, et kanda suur vool ja piisavalt kõrge, et ärge lühistage накоротко naabruses plaadi koguja kui vahetamine.

Termin "hari", et need libisevad kontaktid on säilinud pealkiri süsiharjad.

## Vaata ka
Tarass Stepanenko

**Tarass Mõkolajovõtš Stepanenko** (ukraina keeles Тарас Миколайович Степаненко; sündinud 8. augustil 1989 Velõka Novosilkas) on Ukraina jalgpallur, kes mängib kaitsva poolkaitsjana Ukraina kõrgliiga klubis Donetski Šahtar ja Ukraina jalgpallikoondises.

Aastatel 2007–2010 mängis ta Ukraina kõrgliigas Zaporižžja Metalurgi ridades.

Alates hooajast 2010–11 on ta mänginud Donetski Šahtaris. Ta on tulnud klubiga kaheksa korda Ukraina meistriks, võitnud seitse korda Ukraina karika, seitse korda Ukraina superkarika.

Ukraina jalgpallikoondises tegi Stepanenko debüüdi 17. novembril 2010 sõprusmängus Šveitsi vastu. Koondisekarjääri esimese värava lõi ta 22. mail 2014 sõprusmängus Nigeri vastu. Ta kuulus Ukraina koondisse 2016. aasta Euroopa meistrivõistlustel.

## Saavutused
;Donetski Šahtar
*Ukraina meister: 2010–11, 2011–12, 2012–13, 2013–14, 2016–17, 2017–18, 2018–19, 2019–20
*Ukraina karikas: 2010–11, 2011–12, 2012–13, 2015–16, 2016–17, 2017–18, 2018–19
*Ukraina superkarikas: 2008, 2010, 2012, 2013, 2014, 2015, 2017
Dougie Hamilton

**Douglas Jonathan Hamilton, Jr.** (sündinud 17. juunil 1993 Torontos Ontario provintsis) on Kanada jäähokimängija, kes mängib kaitsjana NHL-i klubis New Jersey Devils.

Aastatel 2009–2013 mängis ta Ontario Hockey League'i (OHL) klubis Niagara IceDogs. Hooajal 2010–11 pälvis ta Bobby Smith Trophy. Hooajal 2011–12 pälvis ta OHL-i hooaja parimale kaitsemängijale antava Max Kaminsky Trophy ning valiti kogu Canadian Hockey League'i hooaja parimaks kaitsjaks.

2011. aastal valiti ta NHL-i ''draft''is Boston Bruinsi poolt üheksanda valikuna. NHL-is debüteeris ta 19. jaanuaril 2013 mängus New York Rangersi vastu. Esimese värava lõi ta liigas sama aasta 15. veebruaril mängus Buffalo Sabresi vastu.

2015. aasta juunis sõlmis ta kuueaastase lepingu Calgary Flamesiga. 2017–18 põhihooajal lõi ta 17 väravat, millega oli Tampa Bay Lightningu mängija Victor Hedmani ja Philadelphia Flyersi mängija Ivan Provorovi kõrval sel hooajal enim värava löönud kaitsemängija.

2018. aasta juunis siirdus ta Carolina Hurricanesi, kus ta mängis kokku kolm  hooaega.

2020. aastal valiti Hamilton NHL-i tähtede mängule, kuid vigastuse tõttu ta ei saanud seal osaleda.

Hooajal 2020–21 valiti Hamilton NHL-i hooaja teise sümboolsesse koosseisu (*Second All-Star Team*).

2021. aasta juulis sõlmis ta seitsmeaastase lepingu Devilsiga.

2012. aastal võitis Hamilton Kanada kuni 20-aastaste koondisega juunioride maailmameistrivõistlustel pronksmedali.

## Viited

## Välislingid
* Profiil NHL.com lehel
* Profiil hockeydb.com lehel
O, The Oprah Magazine

**O, The Oprah Magazine**, tuntud ka kui **O Magazine** ja **O**, on Ameerika Ühendriikides ilmuv ajakiri, mille asutas Oprah Winfrey. Ajakiri on suunatud naistele. 

Esimene number ilmus 2000. aasta 19. aprillil. 

Algusest peale on kaanestaariks alati olnud Oprah Winfrey ise. 2009. aasta aprillis jagas ta esikaant Michelle Obamaga ja 2009. aasta detsembris Ellen DeGeneresiga. Erandiks oli 2020. aasta septembrinumber, mil ajakirja kaanel oli politseinike poolt maha lastud Breonna Taylori pilt. 

Ajakirja moto on "Live Your Best Life". Elustiilinõuannete jagamisega soovitakse innustada ja inspireerida lugejaid elama oma elu nii hästi kui võimalik.

2020. aasta juulis anti teada, et pärast sama aasta detsembrinumbrit lõpetatakse ajakirja regulaarne igakuine paberkandjal ilmumine ning keskendutakse digivormis sisu loomisele.

## Viited
 

## Välislingid
*OprahMag.com
Justin Faulk

**Justin Michael Faulk** (sündinud 23. detsembril 1992 South St. Paulis Minnesotas) on USA jäähokimängija, kes mängib kaitsjana NHL-i klubis St. Louis Blues.

Hooajal 2010–11 mängis ta University of Minnesota Duluth jäähokimeeskonnas. Ta tuli samal hooajal klubiga ülikooliliiga võitjaks.

2010. aastal valiti ta NHL-i ''draft''is Carolina Hurricanesi poolt 37. valikuna. 2011. aasta aprillis sõlmis ta Hurricanesiga kolmeaastase lepingu. Hooaja 2010–11 väljalangemismängudes debüteeris ta American Hockey League'i klubis Charlotte Checkers. Järgmisel hooajal tegi ta Hurricanesi meeskonnas debüüdi NHL-is. Esimese värava lõi ta NHL-is 9. detsembril 2011 mängus Winnipeg Jetsi vastu. Oma debüüthooajal 2011–12 valiti Faulk NHL-i sümboolsesse koosseisu (*[[NHL All-Rookie Team]]*).

Hurricanesis mängis Faulk kokku kaheksa hooaega. Hooajal 2017–18 oli ta koos Jordan Staaliga Hurricanesi kapten. 13. veebruaril 2018 tegi Faulk mängus Los Angeles Kingsi vastu kübaratriki. Ta sai NHL-i ajaloo kümnendaks kaitsemängijaks, kes on suutnud ühes mängus lüüa kolm väravat järjest.

2019. aasta septembris liitus Faulk Bluesiga, kellega sõlmis seitsmeaastaase lepingu.

Aastatel 2015, 2016 ja 2017 on Faulk osalenud NHL-i tähtede mängul.

2013. ja 2015. aasta maailmameistrivõistlustel on Faulk USA jäähokikoondise koosseisus võitnud pronksmedali. 2013. aasta maailmameistrivõistlustel andis ta kaitsemängijatest enim väravasööte (kokku kuus). Ta kuulus USA koondisse ka 2014. aasta taliolümpiamängudel, kus saavutati neljas koht. Ta oli 2014. aasta olümpiaturniiril USA noorim koondislane.

## Viited

## Välislingid
* Justin Faulk NHL.com lehel
* Justin Faulk hockeydb.com lehel
Hendrik Wüst

**Hendrik Josef Wüst** (sündinud 19. juulil 1975 Rhedes Nordrhein-Westfalenis) on Saksamaa Kristlik-Demokraatliku Liidu (CDU) poliitik, 2017–2021 Nordrhein-Westfaleni liidumaa transpordiminister, alates 27. oktoobrist 2021 liidumaa peaminister.

## Elulugu
Hendrik Wüst kasvas üles Rhedes. Ta on õppinud õigusteadust ning sooritas esimese riigieksami 2000. aastal ja teise riigieksami 2003. aastal. Sellest ajast peale on ta olnud litsentseeritud advokaat.

Aastatel 2000–2005 töötas ta Berliinis Juhtimisnõustamises Eutop-is, 2004. aastast nende asutusesisese nõustajana ja volitatud esindajana. Aastatel 2010–2017 oli Hendrik Wüst Nordrhein-Westfalenis asuva Saksa ajalehtede väljaandjate riikliku ühingu (ZVNRW) ja Pressefunk GmbH Tegevdirektor ning aastatel 2014–2017 ka dein.fm Holdingu Tegevdirektor.

Hendrik Wüst on katoliiklane. Ta on abielus. 

## Poliitika
1995. aastal sai temast Rhede linnavolikogu liige ja 1998. aastal tegi ta hüppe riigi tasandil. Aastatel 1998–2000 oli ta algul Junge Unioni NRW riigikassa laekur. Aastatel 2000–2006 valiti ta noortepartei piirkondlikuks esimeheks, samuti CDU SRV piirkondliku täitevkomitee liikmeks. Aastatel 2002–2012 oli ta ka CDU föderaalse täitevkomitee liige.

2005. aastal Nordrhein-Westfalenis toimunud riigivalimistel valiti ta 58,3 protsendiga riigiparlamenti ja oli sel valimisperioodil noorim CDU parlamendirühma liige. Aastatel 2006–2010 oli Wüst CDW NRW Peasekretär.

Pärast 2010. aasta riigivalimistel oma valimisringkonna taas võitu (kasv 49,6%) sai temast CDU osariigi parlamendirühma majanduspoliitika ametlik pressiesindaja. Alates 2013. aastast on Wüst CDU / CSU (MIT) väikeste ja keskmise suurusega ettevõtete ning majandusliidu Põhja-Rein-Westfalenis riigi esimees. 2012. aasta riigivalimistel sai Wust 45,8% ja 2017. aastal 52,9% häältest.

30. juunil 2017 määrati Hendrik Wüst peaminister Armin Lascheti valitsuses (CDU-FDP) Nordrhein-Westfaleni Transpordiministriks. Samuti on ta alates 2019. aastast Dusseldorfis asuva NRW.BANK direktorite nõukogu ja rahastamiskomitee liige.

27. oktoobril 2021 sai Wüst liidumaa peaministriks, kui Laschet astus peale CDU/CSU kehva valimistulemust föderaalvalimistel tagasi.

15. mail 2022 toimunud liidumaa maapäeva valimistel tuli CDU Wüsti juhtimisel 35.7% häältega tugevaimaks parteiks, kuid senisel CDU-FDP koalitsioonil polnud enam enamust, mispeale ta moodustas uue koalitsiooni rohelistega ja valiti uuesti liidumaa peaministriks.
Alexandr Domowoy

**Alexandr Domowoy** (ka *Aleksandr Domovoi*; sündinud 30. novembril 1988) on Eesti näitleja.

Ta õppis aastatel 2007–2009 kool-stuudios "TODES" Tallinnas. Aastatel 2012–2013 õppis ta Tallinna Ülikoolis tantsu- ja koreograafia õppetoolis. Aastal 2017 lõpetas ta Tartu Ülikooli Viljandi Kultuuriakadeemia etenduskunstide osakonna näitleja erialal.

Ta on aastast 2018 Vene Teatri näitleja.

## Rollid

## Välislingid
*Alexandr Domowoy Vene Teatri kodulehel
*Alexandr Domowoy Viljandi Kultuuriakadeemia 11. lennu kodulehel
KGB (Valgevene)

**Valgevene Vabariigi Riikliku Julgeoleku Komitee** (valgevene keeles Камітэт дзяржаўнай бяспекі Рэспублікі Беларусь, lühend КДБ *KDB*; vene keeles Комитет государственной безопасности Республики Беларусь, lühend КГБ *KGB*) on Valgevene ametkond (eriteenistus), mille ülesanne on riikliku julgeoleku tagamine ning luure- ja vastuluuretegevus. Valgevene on üks vähestest endistest Nõukogude Liidu liiduvabariikidest, mis on säilitanud nõukogudeaegse nimekuju KGB (valgevene keeles KDB).

Valgevene KGB on Nõukogude Liidu KGB üks järeltulijatest. Kuna bolševike salapolitsei tšekaa asutaja Feliks Dzeržinski sündis praeguse Valgevene territooriumil, on ta jäänud president Aleksandr Lukašenka aegses riiklikus ideoloogias tähtsale kohale. Valgevene KGB-d reguleerib seadus "Valgevene vabariigi riikliku julgeoleku organitest".

Juulis 2008 nimetati KGB juhiks kindralmajor Vadim Zaitsev, kes oli enne seda president Lukašenka isikliku turvateenistuse ülem. Tema ametiaeg kestis 2012. aasta novembrini, mil ametisse sai Valeri Vakultšik. 3. septembrist 2020 sai KGB juhiks Ivan Tertel. Ametlikult allub KGB otse presidendile. Inimõigusorganisatsioonid, Ameerika Ühendriigid ja Euroopa Liit on Valgevene KGB-d süüdistanud salapolitsei võtetes ja inimõiguste rikkumistes.

Valgevene KGB-le allub ka Valgevene peamine terrorivastane üksus Alfa grupp, mis aitab vajadusel korda hoida ka miilitsal ja muudel korrakaitseüksustel.

## Vaata ka
*Inimõigused Valgevenes

## Viited

## Välislingid
*Valgevene Vabariigi Riikliku Julgeoleku Komitee ametlik koduleht (inglise keeles)
Artjom Garejev

**Artjom Garejev** (sündinud 9. augustil 1979 Riias) on Eesti näitleja, lavastaja ja teatripedagoog.

Ta lõpetas 2002. aastal B. V. Štšukini nimelise Kõrgema Teatrikooli J. Vahtangovi Teatri juures (kursuse juhataja M. A. Pantelejeva) teatri- ja filminäitleja erialal. 2015. aastal lõpetas ta sama õppeasutuse (B. Štšukini nimelise Teatriinstituudi) lavastajana.

Aastast 2002 töötab ta Vene Teatris.

## Tunnustus

* 2016 Eesti Teatriliidu lavastajaauhind (lavastus „Vaenlane“ (Vene Teater))
Derek Stepan

**Derek Kenneth Stepan** (sündinud 18. juunil 1990 Hastingsis Minnesotas) on USA jäähokimängija, kes mängib NHL-i klubis Carolina Hurricanes keskründajana.

Aastatel 2008–2010 mängis ta Wisconsini Ülikooli jäähokimeeskonnas.

2008. aastal valis New York Rangers ta NHL-i ''draft''is 58. valikuna. 2010. aasta juulis sõlmis ta Rangersiga oma esimese profilepingu. NHL-is debüteeris ta Rangersi meeskonnas 9. oktoobril 2010 mängus Buffalo Sabresi vastu, tehes selles mängus kübaratriki. Ta sai sellega NHL-i ajaloo neljandaks mängijaks, kes on oma debüütmängus kübaratriki teinud. Hooaja 2012–13 alguses toimunud NHL-i tööseisaku ajal mängis ta Soome kõrgliiga klubis KalPa.

2017. aasta juunis siirdus Arizona Coyotesi. 2020. aasta detsembris müüdi tema mängijaõigused Ottawa Senatorsile.

2021. aasta juulis sõlmis ta üheaastase lepingu Carolina Hurricanesiga.

2010. aastal tuli Stepan USA kuni 20-aastaste koondisega juunioride maailmameistriks. Ta oli 2010. aasta juunioride maailmameistrivõistlustel turniiri resultatiivseim mängija (4+10). USA jäähokikoondisse on ta kuulunud 2011. aasta maailmameistrivõistlustel ja 2014. aasta taliolümpiamängudel.

## Viited

## Välislingid
* Profiil NHL.com lehel
* Profiil lehel hockeydb.com
Saurer

**Adolph Saurer AG** oli Šveitsi õmblusmasinate, veokite ja busside tootja, mis tegutses kaubamärkide **Saurer** ja **Berna** (alates 1929) all. Ettevõte asus Arboni linnas ning tegutses aastatel 1903–1982. 

Saureri sõidukeid kasutati üle Mandri-Euroopa, nende hiilgeaeg oli sõdadevaheline periood.

## Välislingid
* Saureri klubi
* Oldtimer Club Saurer
* 600+ Saureri ja 100+ Berna veoki pilti
* "Passion Saurer", Prantsuse Saureri, Berna ja FBW sõidukite teemaline foorum
* www.hptrans.ch
* www.schwyzer-poschti.de
Sergei Furmanjuk

**Sergei Furmanjuk** (sündinud 31. mail 1981 Tallinnas) on Eesti näitleja.

Ta lõpetas aastal 1999 Tallinna Kesklinna Vene Gümnaasiumi. Ta osales aastatel 1988–1998 Pinocchio teatristuudios, õppis aastatel 1999–2002 Tallinna Pedagoogikaülikooli sotsiaalteaduskonnas, lõpetas aastal 2006 Moskva Kunstiteatri (MHAT) kool-stuudio (Igor Zolotovitski ja Sergei Zemtsovi klassis).

Aastast 2006 on ta Vene Teatri näitleja.

## Viited

## Välislingid
*Sergei Furmanjuk Vene Teatri kodulehel
*Sergei Furmanjuk Eesti Entsüklopeedia veebiversioonis

## Rolle

* Kasuisa ("Mets", Kellerteater, 2023)
Marcel Sabitzer

**Marcel Sabitzer** (sündinud 17. märtsil 1994 Grazis) on Austria jalgpallur, kes mängib poolkaitsjana Saksamaa kõrgliigaklubis Dortmundi Borussia ja Austria jalgpallikoondises.

2010. aastal debüteeris ta Austria kõrgliigas Mödlingi Admira Wackeri meeskonnas. 2013. aasta jaanuaris liitus ta Viini Rapidiga.

2014. aasta mais sõlmis ta lepingu Saksamaa klubiga RB Leipzig, mis mängis toona veel Saksamaa esiliigas. Hooajal 2014–15 mängis ta laenul Austria kõrgliigaklubis Salzburgi Red Bull. Ta lõi sel hooajal Austria liigas 19 väravat ja tuli klubiga Austria meistriks. Liigas oli Sabitzer paremuselt kolmas väravakütt.

Alates hooajast 2015–16 kuulus Sabitzer Leipzigi põhikoosseisus. Hooajal 2016–17 debüteeris ta klubiga Saksamaa kõrgliigas.

2021. aasta augustis siirdus ta 16 miljoni euro eest Müncheni Bayerni, kellega sõlmis viieaastase lepingu. Hooajal 2021/22 tuli ta klubiga Saksamaa meistriks. 2023. aasta veebruaris läks ta hooaja lõpuni laenule Inglismaa kõrgliigaklubisse Manchester United. Sabitzer sai kõige esimeseks Manchester Unitedis mänginud Austria jalgpalluriks.

2023. aasta juulis sõlmis ta nelja-aastase lepingu Dortmundi Borussiaga.

Austria jalgpallikoondises debüteeris Sabitzer 5. juunil 2012 sõprusmängus Rumeenia vastu. Koondisekarjääri esimese värava lõi ta 30. mail 2014 sõprusmängus Islandi vastu. Ta kuulus Austria koondisse 2016. ja 2021. aasta Euroopa meistrivõistlustel.

2017. aastal valiti Sabitzer Austria aasta jalgpalluriks.

Tema isa Herfried Sabitzer oli samuti jalgpallur.

## Saavutused
;Salzburgi Red Bull
*Austria Bundesliga: 2014–15
*Austria karikas: 2014–15
;Müncheni Bayern
*Bundesliga: 2021–22
*DFL-Supercup: 2022
;Manchester United
*EFL Cup: 2022–23
*FA Cup: teine koht 2022–23

## Viited

## Välislingid
Julian Nagelsmann

**Julian Nagelsmann** (sündinud 23. juulil 1987 Landsberg am Lechis) on Saksamaa jalgpallitreener.

Ta kuulus noorena FC Augsburgi ja TSV 1860 Müncheni noorteakadeemiasse, kuid tema mängijakarjääri lõpetas vigastus.

Nagelsmann alustas treenerina tööd TSG 1899 Hoffenheimi noortevõistkondade juures. Aastatel 2016–2019 oli ta klubi põhimeeskonna peatreener. 2017. aastal valiti ta Saksamaa aasta jalgpallitreeneriks.

2019. aasta juunis sai ta RB Leipzigi peatreeneriks. Ta sõlmis klubiga nelja-aastase lepingu. 10. märtsil 2020 alistas Leipzig UEFA Meistrite Liiga kaheksandikfinaalis Tottenham Hotspuri, millega sai Nagelsmann kõige noorimaks peatreeneriks, kes on UEFA Meistrite Liigas veerandfinaali jõudnud.

Aastatel 2021–2023 oli ta Müncheni Bayerni peatreener.

Alates 2023. aasta septembrist on ta Saksamaa jalgpallikoondise peatreener.

## Viited
Toomemäe kaevumajake

**Toomemäe kaevumajake** on väike tuudorstiilis tellisehitis, mis paikneb Toomemäel Toomkiriku kooriosa idaküljel. Tänapäeval hoitakse seal tööriistu.

## Ajaloost
On arvatud, et kaev asus sellel kohal juba keskajal, kui kiriku lähedal olid toomkapiitli liikmete elamud. Järgnenud sõjaaegadel kaev unustati ja see mattus kinni. 1803. aastal puhastati kaev prahist ja ülikooli arhitekt Johann Wilhelm Krause ehitas sinna veetõsteseade, mis ammutas vett 23 meetri sügavusest. Toonane kaevukoda pole säilinud. Aastal 1861 uuendas arhitekt Karl Rathaus kaevu raketise ja ehitas praeguseni püsinud tellistest kaevumaja.

Arheoloogilisi uuringuid kaevu vanuse määramiseks pole tehtud.

## Viited
Christopher Nkunku

**Christopher Alan Nkunku** (sündinud 14. novembril 1997 Lagny-sur-Marne'is) on Prantsusmaa jalgpallur, kes mängib ründava poolkaitsja või ründajana Inglismaa kõrgliiga klubis Chelsea ja Prantsusmaa jalgpallikoondises.

Ta alustas klubikarjääri Paris Saint-Germainis, mille noorteakadeemiaga liitus ta 2010. aastal. Klubi põhimeeskonnas debüteeris ta 8. detsembril 2015 UEFA Meistrite Liiga alagrupimängus Donetski Šahtari vastu. Esimese värava lõi ta Paris Saint-Germainis 7. jaanuaril 2017 karikamängus Bastia vastu.

2019. aasta juulis sõlmis ta viieaastase lepingu Saksamaa kõrgliigaklubiga RB Leipzigiga. Tema edukamad hooajad olid seal 2021/22 ja 2022/23, mil ta lõi Saksamaa kõrgliigas vastavalt 20 ja 16 väravat. Hooajal 2021/22 valiti Nkunku Saksamaa kõrgliiga hooaja parimaks mängijaks ning hooajal 2022/23 oli ta liigas Bremeni Werderi mängija Niclas Füllkrugi kõrval liiga suurim värvakütt.

Suvel 2023 liitus ta 60 miljoni euro eest Londoni Chelseaga.

Aastatel 2018–2022 mängis Nkunku Prantsusmaa noortekoondistesse. Prantsusmaa jalgpallikoondises tegi ta debüüdi 25. märtsil 2022 sõprusmängus Elevandiluuranniku vastu.

Ta on Kongo päritolu.

## Saavutused
;Paris Saint-Germain
*Ligue 1: 2015–16, 2017–18, 2018–19
*Coupe de France: 2015–16, 2016–17
*Coupe de la Ligue: 2016–17, 2017–18
*Trophée des Champions: 2015, 2016, 2017, 2018
;RB Leipzig
*DFB-Pokal: 2021–22, 2022–23

## Viited

## Välislingid
* Profiil Chelsea FC kodulehel
Kliment Timirjazev

**Kliment Timirjazev** (vene keeles Климент Аркадьевич Тимирязев; 3. juuni (vkj. 22. mai) 1843 Peterburi – 28. aprill 1920 Moskva) oli vene bioloog, taimefüsioloog.

K. A. Timirjazev oli kauaaegne Petrovski Põllumajanduse Akadeemias õppejõud. 1923. aastal nimetati see akadeemia K. A. Timirjazevi nimeliseks Moskva Põllumajanduse Akadeemiaks. 
## Teosed eesti keeles
*Timiräsew, Kliment 1907. *Charles Darwin ja tema õpetus*. (Enno, Ernst, tlk.) Tartu: Noor-Eesti.
*Timirjazev, Kliment 1945. *Taime elu*. (Port, Jaan, tlk.) Tartu: RK „Teaduslik Kirjandus“.
*Timirjazev, Kliment 1947. *Charles Darwin ja tema õpetus*. (Saul, Alfred Richard, tlk.; Mesterhazi, M., eessõna.) Tallinn: Pedagoogiline Kirjandus.
*Timirjazev, Kliment 1949. *Ajalooline meetod bioloogias*. (Pill, J., tlk.; Komarov, V. L., eessõna.) Tartu: Teaduslik Kirjandus.
Dmitri Kosjakov

**Dmitri Kosjakov** (sündinud 13. detsembril 1976 Narvas) on Eesti näitleja.

Ta lõpetas aastal 1994 Narva 11. Keskkooli. Aastatel 1998–2002 töötas ta teatris Ilmarine, kus ta valmistas ka dekoratsioone ja kostüüme. Aastal 2006 lõpetas ta Moskva Kunstiteatri (MHAT) kool-stuudio (Igor Zolotovitski ja Sergei Zemtsovi klassis).

Aastast 2006 on ta Vene Teatri näitleja.

## Välislingid
*Dmitri Kosjakov Vene Teatri kodulehel
*Dmitri Kosjakov Eesti Entsüklopeedia veebiversioonis
*Dmitri Kosjakov Eesti filmi andmebaasis

## Rolle
Püha Gregoriuse missa

**Püha Gregoriuse missa** ehk **Gregoriuse missa** on kristlikus ikonograafias esinev pilditüüp. Süžee tugineb  pärimusele, mille kohaselt transsubstantsioonis kahtlema hakanud paavst Gregoriusele ilmus missa ajal Kristus lihalikul kujul oma kannatusriistadest ümbritsetud Valumehena. Osal piltidel kujutatakse Kristuse küljehaavast verd karikasse nirisemas.

## Ajaloost
Selle motiivi alged kirjalikul kujul leiduvad juba Paulus Diaconuse kirjutatud Gregorius I eluloo vanimates käsikirjades, kuigi selles kirjeldatud ilmutus paavstile on verise sõrmelüli kujul elusuuruses Kristuse asemel. Pildiline kujutis on pärit Oriendist, Bütsantsi ikoonikunstist – varaseim Valumehe motiivi kujutamine on Rooma Santa Croce in Gerusalemme kirikus asuv 14. sajandi algusest pärit Bütsantsi mikromosaiik, mis on tuntud nimede all "Akra tapeinosis" või "Imago Pietatis". Sama pilti on peetud ka pärimuse tekke inspiratsiooniks.

Eriti hoogsalt hakkas Gregoriuse missa motiiv levima 15. sajandi teisel poolel, nii altarimaalidel kui ka puu- ja vaselõigetena.

## Teosed
Tuntumad selle motiiviga kunstiteosed on
* Hieronymus Boschi maal "Kuningate kummardamise" triptühhoni tiibade välisküljel (praegu Prado muuseumis)
* Diego de la Cruzile omistatud maal (1490, praegu Philadelphia kunstimuuseumis)
* Israhel van Meckenemi kümme vasegravüüri selle motiiviga (1490)
* Bernt Notke maal Lübecki Maarja kirikus (1503 või 1504, hävinud)
* Albrecht Düreri puulõige (1511)
* Vanimaks peetav asteegi sulemosaiiktehnikas pühapilt Israhel Meckenemi järgi (1539)

## Pildid

File:Mestre da Família Artés - Juízo Final.jpg|Gregoriuse missa osana Hispaania Viimse kohtupäeva teemalisest maalist, 1500–1520
File:Bernt Notke Gregorsmesse Arhus.jpg|Bernt Notke "Gregoriuse missa" altaril Aarhusi kirikus Taanis
File:Hieronymus Bosch 062.jpg|Hieronymus Boschi triptühhon suletud tiibadega
File:Mass_of_St._Gregory,_c._1490,_attributed_to_Diego_de_la_Cruz,_oil_and_gold_on_panel_(Philadelphia_Museum_of_Art).jpg|Diego de la Cruzile omistatud "Gregoriuse missa" (Philadelphia Museum of Art)
File:Albrecht Dürer, The Mass of Saint Gregory, 1511, NGA 6791.jpg|Albrecht Düreri puulõige "Gregoriuse missa"
File:(Auch) Messe de saint Grégoire - Musée des Amériques – Auch.jpg|Diego Huanitzini sulemosaiik, kingitus paavst Paul III-le, 1539


## Viited
Ikonograafia

**Ikonograafia** (kreeka keele sõnadest εἰκών eikón 'kuju', 'kujutis' ja γράφειν gráphein 'kirjutama') on kunstiteaduse haru, mis tegeleb kujutava kunsti taiestes esinevate motiivide uurimise, eritlemise ja selgitamisega. Uurimisobjektiks on teatud isiku või teema traditsiooniliste motiivide, sümbolite ja atribuutika kujutamise reeglistik kunstis. Eriti põhjalikult on uuritud antiikkunsti ikonograafiat ja kristlikku ikonograafiat.

## Ikonograafia kui teadusharu
Ikonograafia kui teadusharu kujunes välja 19. sajandil, metodoloogiliselt tugines see Hippolyte Taine'i (1828–1893) positivistlikule filosoofiale. Ikonograafia oli esialgu eelkõige kirjeldav teadus, mida esindasid Emile Mâle ("*L'Art religieux du XIIIe siècle en France, étude sur l'iconographie du Moyen Âge et sur ses sources d'inspiration*.", 1899), Anton Springer ("*Ikonographische Studien*", 1860), Raimond van Marle ja Louis Réau.

Ikonograafia olulisemateks mõjutajateks on peetud Aby Warburgi (1866-1929) ja Erwin Panofskyt (1892-1968). Aby Warburg lähtus oma käsitluses teesist, et iga kunstiteost tuleb tõlgendada tema loomisaja vaimse ja kultuurilise konteksti põhjal. Warburg ei kirjutanud ühtegi metodoloogilist teksti, kuid tema ajaloolised uurimused olid ikonograafiavaldkonnas väga mõjukad.

Warburgi süsteemi edasi arendades jõudis Erwin Panofsky ikonoloogilisele meetodile, mille eesmärgiks on kunstiteost tõlgendada kunstniku maailmavaatest tulevneva sümbolina. Panofsky ikonoloogilise meetodi näol on tegu kunstianalüüsi meetodiga ja seetõttu eristatakse seda ikonograafiast kui teadusharust.

## Vaata ka
* Pildiprogramm
* Atribuut (kunst)
* :Kategooria: Kristlik ikonograafia
* Alexamenose grafiti

## Viited

## Kirjandus
Büttner, Frank. Gottang, Andrea *Sissejuhatus ikonograafiasse*. Tallinn: Tallinna Ülikooli Kirjastus 2014

Quentot, Michel *Ikoon*. *Aken kuningriiki*. Tallinn: Logos 1998
Matthew Highmore

**Matthew Highmore** (sündinud 12. jaanuaril 1996 Halifaxis Nova Scotias) on Kanada jäähokimängija, kes mängib ründajana NHL-i klubis Vancouver Canucks.

Aastatel 2012–2017 mängis ta viis hooaega Quebec Major Junior Hockey League'i klubis Saint John Sea Dogs. 2017. aastal tuli ta klubiga liiga meistriks.

2017. aasta märtsis sõlmis ta lepingu NHL-i klubiga Chicago Blackhawks. Ta asus järgmisel hooajal mängima American Hockey League'i klubis Rockford IceHogs. NHL-is debüteeris ta Blackhawksi meeskonnas 1. märtsil 2018 mängus San Jose Sharksi vastu. Esimese värava lõi ta liigas sama aasta 10. märtsil mängus Boston Bruinsi vastu. 

Hooaeg 2018–19 jäi Highmore'il operatsioonist taastumise tõttu suuresti vahele. Hooajal 2019–20 pääses ta taas Blackhawksi meeskonda. 2021. aasta aprillis siirdus ta Vancouver Canucksi.

## Välislingid
* Profiil NHL.com lehel
* Profiil hockeydb.com lehel
Tatjana Manevskaja

**Tatjana Manevskaja** (sündinud 5. mail 1952 Tšitas) on Eesti näitleja.

Ta on lõpetanud 1970. aastal Krasnoje Selo rajoonis Sosnovaja Poljana sanatoorse internaatkooli ja 1976. aastal Leningradi Riikliku Teatri-, Muusika- ja Kinematograafiainstituudi (juhendaja Emma Popova).

Ta on töötanud aastatel 1975–1982 Leningradi Noorsooteatris ja alates 1982. aastast Vene Teatris näitlejana.

## Välislingid
*Tatjana Manevskaja Vene Teatri kodulehel
*Tatjana Manevskaja Eesti Entsüklopeedia veebiversioonis

## Rolle
Viktor Marvin

**Viktor Marvin** (sündinud 1. oktoobril 1986) on Eesti näitleja.

Ta on lõpetanud 2012. aastal Karpenko-Karõi nimelise Kiievi Riikliku Teatri, Kino ja Televisiooni Ülikooli (Nikolai Ruškovski kursuse).

Ta oli aastatel 2015–2023 Vene Teatri näitleja Tallinnas.

## Isiklikku
Ta on olnud abielus Vene Teatri näitleja Anna Sergejevaga.

## Viited

## Välislingid
*Viktor Marvin Vene Teatri kodulehel

## Rolle
Yussuf Poulsen

**Yussuf Yurary Poulsen** (sündinud 15. juunil 1994 Kopenhaagenis) on Taani jalgpallur, kes mängib ründajana Saksamaa kõrgliiga klubis RB Leipzig ja Taani jalgpallikoondises.

Ta alustas klubikarjääri Taani klubis Lyngby Boldklub, mille koosseisus debüteeris ta Taani kõrgliigas 2011. aastal. Hooajal 2012–13 lõi Poulsen Taani esiliigas mängides 11 väravat.

2013. aasta juulis liitus ta Leipzigiga, mis oli tõusnud Saksamaa tugevuselt kolmandasse liigasse. Hooajal 2016–17 debüteeris ta klubiga Saksamaa kõrgliigas.

Taani jalgpallikoondises tegi Poulsen debüüdi 11. oktoobril 2014 mängus Albaania vastu. Koondisekarjääri esimese värava lõi ta 13. juunil 2015 EM-i valikmängus Serbia vastu. Ta kuulus Taani koondisse 2018. aasta maailmameistrivõistlustel, kus ta lõi esimeses alagrupimängus värava Peruu vastu.

Tema isa on Tansaania päritolu ja ema taanlanna.

## Välislingid
Ragner Paevere

**Ragner Paevere** (sündinud 30. augustil 1973 Tallinnas) on eesti infotehnoloogia tippjuht.

## Elukäik
Ragner Paevere on õppinud Tallinna 55. Keskkoolis ja Tallinna Kutsekeskkoolis nr 2 (1988–1991), spetsialiseerudes side- ja telekommunikatsioonisüsteemidele. 2011–2014 õppis ta ettevõtluskõrgkoolis Mainor ettevõtluse ja ärijuhtimise erialal. 2021. aastal lõpetas ta Tartu Ülikooli strateegilise juhtimise magistriõpingud *cum laude* ja kaitses magistritöö "DevSecOps töökorralduse juurutamise võimalused avalikus sektoris Siseministeeriumi infotehnoloogia- ja arenduskeskuse näitel". 

Paevere on töötanud nii avalikus kui ka erasektoris, keskendudes organisatsioonide arendamisele, strateegiliste muudatuste elluviimisele ja digilahenduste juhtimisele. 2000–2005 töötas ta Elion Ettevõtete projektijuhina ning 2005–2010 elektroonika/telekom müügijuhina. 2011–2013 oli Eesti Telekomis osakonna juhataja ja 2013–2016 samas IT-juht. Aastatel 2017–2022 juhtis ta siseministeeriumi infotehnoloogia- ja arenduskeskust (SMIT). 2022. aastast on Viimsi Haldus OÜ juhatuse esimees. 

## Isiklikku
Ta on alates 1996. aastast abielus Triin Paeverega. Tal on kaks täisealist last: poeg Reimo ja tütar Renate. Ragner kuulub vabatahtliku päästeseltsi ridadesse, omab vabatahtliku päästja ja merepääste tunnistust. Ta on Neeme rannavalveseltsi liige ning kuuludes Neeme küla eestseisusesse tegeleb ta sealse külaelu arendamisega. On kirglik koduveini tegija ja kalamees.
## Viited
Josip Tadič

**Josip Tadić** (sündinud 22. augustil 1987 Đakovos) on Horvaatia jalgpallur, kes mängib ründajana Leedu kõrgliiga klubis FK Žalgiris.

Ta alustas klubikarjääri 2004. aastal Horvaatia klubis NK Osijek. Klubikarjääri jooksul on ta mänginud veel Saksamaa kõrgliiga klubis Leverkuseni Bayer, Horvaatia kõrgliiga klubides Zagrebi Dinamo, Zadar ja Slaven Belupo, Prantsusmaa klubis Grenoble, Saksamaa esiliiga klubis Bielefeldi Arminia, Poola kõrgliiga klubis Gdański Lechia, Austraalia kõrgliiga klubis Melbourne Heart, Austria kõrgliiga klubis Grazi Sturm, Türgi esiliiga klubis Balıkesirspor ning Hongkongi kõrgliiga klubis Kitchee SC. Leedu kõrgliigas on ta mänginud 2017–2018 ja 2019–2020 FK Sūduvas ning alates 2020. aastast FK Žalgirises.

Tadič on tulnud kolm korda Horvaatia meistriks ja kaks korda Leedu meistriks. Ta on võitnud kolm korda Horvaatia karika, ühe korra Leedu karika, ühe korra Hongkongi karika ning ühe korra Leedu superkarika.

Tadič mängis Horvaatia noortekoondistes, kuid Horvaatia jalgpallikoondises ei ole ta kunagi mänginud.
Ilja Nartov

**Ilja Nartov** (sündinud 5. detsembril 1971 Tallinnas) on Eesti näitleja.

Ta lõpetas aastal 1989 Tallinna 45. Keskkooli ja aastal 1996 Peterburi Riikliku Teatriakadeemia (Vladimir Petrovi kursusel).

Ta on aastatel 1996–2023 Vene Teatri näitleja.

## Tunnustus
*2022 Tallinna teenetemärk

## Viited

## Välislingid
*Ilja Nartov Vene Teatri kodulehel
*Ilja Nartov Eesti teatri biograafilise leksikoni veebiversioonis
*Ilja Nartov Eesti filmi andmebaasis
*Ilja Nartovi koduleht (vene keeles)

## Rolle
James Reimer

**James Reimer** (sündinud 15. märtsil 1988 Arborgis Manitobas) on Kanada jäähokimängija, kes mängib väravavahina NHL-i klubis Detroit Red Wings.

Aastatel 2005–2008 mängis ta kolm hooaega Western Hockey League'i klubis Red Deer Rebels.

2006. aastal valis Toronto Maple Leafs ta NHL-i ''draft''is 99. valikuna. 2008. aastal asus ta mängima American Hockey League'i klubis Toronto Marlies, mis on Maple Leafsi noorteklubi. NHL-is debüteeris ta 10. detsembril 2010 mängus Atlanta Thrashersi vastu, sekkudes mängu kolmandal veerandajal Jonas Gustavssoni asemele. Esimest korda kuulus Reimer algkoosseisu 1. jaanuaril 2011 mängus Ottawa Senatorsi vastu. Leafsis mängis ta kokku kuuel hooajal.

2016. aasta veebruaris liitus ta San Jose Sharksiga, kuid ta mängis seal vaid hooaja 2015–16 lõpuni. Seejärel liitus Reimer Florida Panthersiga, kus ta mängis kolm hooaega. 2019. aasta juunis siirdus ta Carolina Hurricanesi. 2021. aasta juulis naasis ta Sharksi ja sõlmis klubiga kaheaastase lepingu.

2023. aasta juulis sõlmis ta üheaastase lepingu Detroit Red Wingsiga.

Reimer on kuulunud Kanada jäähokikoondisse 2011. ja 2014. aasta jäähokimaailmameistrivõistlustel.

## Viited

## Välislingid
* James Reimer NHL.com lehel
* James Reimer hockeydb.com lehel
Petr Mrázek

**Petr Mrázek** (sündinud 14. veebruaril 1992 Ostravas) on Tšehhi jäähokimängija, kes mängib väravavahina NHL-i klubis Chicago Blackhawks.

Aastatel 2009–2012 mängis ta kolm hooaega Ontario Hockey League'i (OHL) klubis Ottawa 67's. Oma debüüthooajal pälvis ta parimale OHL-is esimest hooaega mängivale väravavahile antava F. W. "Dinty" Moore Trophy.

2010. aastal valis Detroit Red Wings ta NHL-i ''draft''is 141. valikuna. Hooaja 2012–13 esimeses pooles mängis ta ECHL-i klubis Toledo Walleye ja American Hockey League'i klubis Grand Rapids Griffins. NHL-is debüteeris Mrázek 7. veebruaril 2013 5:1 võidumängus St. Louis Bluesi vastu. Mrázek sai sellega pärast Alex Auldi teiseks väravavahiks üldse, kes on ühel hooajal võitnud oma debüütmängu nii NHL-is, AHL-is kui ka ECHL-is. Red Wingsis mängis ta kokku kuuel hooajal.

2018. aasta veebruaris liitus ta Philadelphia Flyersiga, kus ta mängis kuni hooaja 2017–18 lõpuni. 2018. aasta juulis sõlmis ta lepingu Carolina Hurricanesiga, kus mängis kokku kolm hooaega.

2021. aasta juulis sõlmis ta kolmeaastase lepingu Toronto Maple Leafsiga. Seal mängis ta vaid ühe hooaja.

2022. aasta juulis kaubeldi Mrázek Maple Leafsist Chicago Blackhawksi.

2012. aasta maailmameistrivõistlustel võitis ta Tšehhi jäähokikoondise koosseisus pronksmedali. Samal aastal osales ta Tšehhi kuni 20-aastaste koondisega juunioride maailmameistrivõistlustel, kus ta valiti turniiri parimaks väravavahiks.

## Viited

## Välislingid
* Petr Mrázek NHL.com lehel
* Petr Mrázek hockeydb.com lehel
Borzęta

**Borzęta** on küla Poolas Väike-Poola vojevoodkonnas Myślenice maakonnas Myślenice vallas. Borzęta asub Myślenicest umbes 5 km kirdes ja Krakówi kesklinnast ligikaudu 22 km lõunas.

Küla on rajatud enne 1364. aastat.

## Viited
Zasań

**Zasań** on küla Poolas Väike-Poola vojevoodkonnas Myślenice maakonnas Myślenice vallas. Zasań asub Myślenicest umbes 8 km idas ja Krakówi kesklinnast ligikaudu 28 km lõunas.

## Viited
Haydn Fleury

**Haydn Fleury **(sündinud 8. juulil 1996 Carlyle'is Saskatchewani provintsis) on Kanada jäähokimängija, kes mängib kaitsjana NHL-i klubis Tampa Bay Lightning.

Aastatel 2012–2016 mängis ta Western Hockey League'i klubis Red Deer Rebels.

2014. aastal valis Carolina Hurricanes ta NHL-i ''draft''is seitsmenda valikuna. Hooaja 2014–15	lõpus debüteeris ta Hurricanesi noorteklubis Charlotte Checkers American Hockey League'is ja lõi mängus Rockford IceHogsi vastu kohe värava. Hurricanesi meeskonnas debüteeris Fleury hooajal 2017–18. Hooajal 2018–19 sai ta enam mängu aega Checkersis, kellega võitis samal hooajal Calder Cupi. Esimese värava lõi Fleury NHL-is 18. oktoobril 2019 mängus Anaheim Ducksi vastu. Anaheim Ducksis mängis Fleury hooaja 2020–21 lõpus.

2021. aasta juulis valis Seattle Kraken Fleury NHL-i *Expansion Draft*is. Krakenis mängis Fleury ühe hooaja.

2022. aasta juulis sõlmis ta kaheaastase lepingu Tampa Bay Lightningiga..

2014. aastal võitis Fleury Kanada kuni 18-aastaste koondisega omavanuste maailmameistrivõistlustel pronksmedali. Fleury valiti lisaks turniiri parimaks kaitsjaks.

Tema noorem vend Cale Fleury on samuti jäähokimängija.

## Viited

## Välislingid

* Profiil NHL.com lehel
* Profiil hockeydb.com lehel
Sergei Tšerkassov

**Sergei Tšerkassov** (sündinud 16. mail 1959 Tuulas) on Eesti näitleja.

Ta lõpetas aastal 1985 Gorki teatrikooli.

Ta on aastast 1985 Vene Teatri näitleja.

## Välislingid
*Sergei Tšerkassov Vene Teatri kodulehel
*Sergei Tšerkassovi koduleht (vene keeles)

## Rolle
Korzkiew

**Korzkiew** on küla Poolas Väike-Poola vojevoodkonnas Krakówi maakonnas Zielonki vallas. Korzkiew asub Krakówi kesklinnast umbes 12 km põhjaloodes.

Korzkiew on suvituskoht ja turismisihtpunkt turismiradade ristumiskohas. Küla on ratsaspordikeskus.

## Viited
Anastassia Tsubina-Alexeeva

**Anastassia Tsubina-Alexeeva** (sündinud 4. septembril 1987) on Eesti näitleja.

Ta õppis aastatel 2008–2011 Vene Teatri stuudios.

Ta on aastast 2011 Vene Teatri näitleja.

## Välislingid
*Anastassia Tsubina Vene Teatri kodulehel

## Rolle
Jelena Tarassenko

**Jelena Tarassenko** (sündinud 24. juunil 1961 Blagoveštšenskis) on Eesti näitleja.

Ta lõpetas aastal 1978 Blagoveštšenski 17. Keskkooli ja aastal 1983 Rostovi Kunstide Kooli (juhendajad Juri Jerjomin ja Lev Vilkovitš).

Ta töötas aastatel 1978–1979 telegrafistina. Aastatel 1983–1990 oli ta Kaliningradi Oblasti Draamateatri näitleja.

Aastast 1990 on ta Vene Teatri näitleja. Ta on mänginud filmides: Sügis (1991), "Elavad pildid" (Exitfilm, 2013) 

## Välislingid
*Jelena Tarassenko Vene Teatri kodulehel
*Jelena Tarassenko Eesti teatri biograafilise leksikoni veebiversioonis
*Jelena Tarassenko Eesti filmi andmebaasis

## Rolle
Jakob Chychrun

**Jakob Chychrun** (sündinud 25. juunil 1998 Boca Ratonis Floridas) on Kanada – Ameerika Ühendriikide jäähokimängija, kes mängib kaitsjana NHL-i klubis Washington Capitals.

Aastatel 2014–2016 mängis ta kaks hooaega Ontario Hockey League'i klubis Sarnia Sting.

2016. aastal valis Arizona Coyotes ta NHL-i ''draft''is 16. valikuna. Sama aasta juunis sõlmis ta klubiga kolmeaastase lepingu. Alates hooajast 2016–17 kuulus ta Coyotesi põhikoosseisu. Esimese värava lõi ta NHL-is 20. oktoobril 2016 mängus Montreal Canadiensi vastu. 2018. aasta novembris pikendas ta Coyotesiga lepingut kuue aasta võrra. Hooajal 2020/21 oli Chychrun NHL-is enim väravaid löönud kaitsemängija (18).

2023. aasta märtsis kaubeldi Chychrun Coyotesist Ottawa Senatorsi.

2024. aasta juulis kaubeldi ta Nick Jenseni ja tulevase *draft*i valiku vastu Senatorsist Washington Capitalsi.

Tema isa Jeff Chychrun oli samuti jäähokimängija.

## Viited

## Välislingid
* Profiil NHL.com lehel
* Profiil hockeydb.com lehel
Julia Zozulja

**Julia Zozulja** (sündinud 7. jaanuaril 1990) on Eesti näitleja.

Ta on õppinud Vene Teatri stuudios ja stuudios "Solaris".

Ta oli aastast 2011 Vene Teatri näitleja.

## Välislingid
*Julia Zozulja Vene Teatri kodulehel

## Rolle
Antti Raanta

**Antti Raanta** (sündinud 12. mail 1989 Raumas) on Soome jäähokimängija, kes mängib väravavahina NHL-i klubis Carolina Hurricanes.

Ta alustas klubikarjääri Soome klubis Lukko, mille koosseisus debüteeris ta Soome kõrgliigas hooajal 2009–10. 2011. aastal liitus ta klubiga Ässät, kus ta mängis kaks hooaega. 2013. aastal tuli ta klubiga Soome meistriks. Ta pälvis hooajal 2012–13 hooaja parimale väravavahile antava Urpo Ylöneni auhinna, põhihooaja väärtuslikumale mängijale antava Lasse Oksaneni auhinna ja väljalangemismängude väärtuslikumale mängijale antava Jari Kurri auhinna.

2013. aasta juunis sõlmis ta lepingu NHL-i klubiga Chicago Blackhawks. Hooaja 2013–14 alguses mängis ta American Hockey League'i klubis Rockford IceHogs. NHL-is debüteeris Raanta 19. novembril 2013 mängus Colorado Avalanche'i vastu. 2014. aasta juunis pikendas ta Blackhawksiga lepingut kahe aasta võrra.

2015. aasta juunis siirdus ta New York Rangersisse, kus mängis kaks hooaega. 2017. aasta juunis liitus Raanta Arizona Coyotesiga. 2018. aasta aprillis pikendas ta Coyotesiga lepingut kolme aasta võrra.

2021. aasta juulis sõlmis ta kaheaastase lepingu Carolina Hurricanesiga. Hooajal 2021/22 jagas ta koos meeskonnakaaslase Frederik Anderseniga auhinda William M. Jennings Trophy, millega tunnustatakse väravavahti, kes on vähemalt 25 mänguga lasknud oma meeskonnale lüüa kõige vähem väravaid.

Raanta kuulus Soome jäähokikoondisse 2013. aasta maailmameistrivõistlustel.

## Viited

## Välislingid
* Antti Raanta NHL.com lehel
* Antti Raanta hockeydb.com lehel